Kupriai (Utena)

Kupriai – kaimas Utenos rajono savivaldybėje, prie Daglėjėlio ežero. Priklauso Jūžintų parapijai. Ribojasi su Antakalnių, Martinčiūnų, Mažionių ir Rimiškių kaimais. Yra neveikiančios kapinės, aptvertos 1 metro aukščio akmens mūro siena, Daug teracinių paminklų. Seniausias granitinis paminklas su data 1896 m.

 Istorija 

Pirmą kartą paminėtas 1663 m. Užpalių dvaro valdų inventoriuje. Viensėdžiais išskirstytas 1920 m. 1923 m. Lietuvos gyventojų surašymo duomenimis buvo 22 kiemai su 122 gyventojais.

1945 m. liepos 9 d. NKVD kariuomenė ieškodama nuo kariuomenės besislapstančių brolių Juozo ir Vytauto Lapinskų, apsupo Juozapo Lapinsko sodybą. Bėgančius Juozą (g. 1920) ir Vytautą (g. 1922) Lapinskus nušovė, o namą padegė.B. Juodzevičius „Žadėjom laisvę Tau parnešti“, 2007, Utena, psl. 128–130.LCVA, F. R – 743, ap. 2, byla 5301, lap. 67. Visi nužudytieji palaidoti Kuprių kaimo kapinėse.

 Gyventojai 

 Žymūs žmonės 
 Pranas Jodelė (1871–1955) – chemikas technologas, profesorius, VDU Kaune rektorius;
 Balys Burokas–Sakalnikas (1875–1948) – knygnešys, lietuviškos spaudos platintojas;
 Albinas Seržentas (gim. 1938–2019) – lakūnas

 Šaltiniai 

 Vytautas Indrašius „Prof. Prano Jodelės giminė“, Indraja, (Utena), 2019 m. Nr. 1

Kategorija:Utenos rajono savivaldybės gyvenvietės